Ez da posible! (telebista saioa)

Ez da posible! ETB1en emititzen den zapping saioa da. Artxiboko irudien bidez Euskal Telebista-ko momenturik onenak erakusten ditu. Programa astelehenetik ostegunera emititzen da 21:15ean, euskaraz eta eguneroko 15 minutuko pilula txikietan. Igandetan berriz, asteko lau atalak batuta, ordubeteko bilduma ematen dute 21:00etan. Azaroaren 16tik aurrera igandetako programa larunbat arratsaldeetan ematen hasi ziren 15:00etan.

Programa honekin ETB 1ek goizetik gauera arte errepikapenik gabeko programazio propioa edukitzea lortu zuen. Aurretik, Gaur egun eta access prime-time ordutegien arteko ordu erdi horretan errepikapenak ematen baitzituzten.

Saioko zuzendaria Jon Garate da. Aurretik Biba zuek!-en Artxibo jaunaren atalarekin hasi zen. Programak ez du auzkezlerik, baina bai OFF ahotsa edo narratzaile bat. Hori Mikel Fernandez aktoreak egiten du.

Lehenengo denboraldia 2021eko apirilaren 12an estreinatu zen eta 2021eko uztailaren 1ean amaitu. Astelehenetik ostegunera ETB 2-ko Teleberriren ordutegi berean ez zituen audientzia datu onegiak eman. Igandetako bildumek ordea kuota ona lortu zuten.

2021eko udan COVID-19-a zela eta festarik ospatu ezin zenez, 5 saio berezi eskaini zituzten euskal hiriburuetako festei buruz prime time ordutegian, 22:30ean. Programa bakoitzak ordubeteko iraupena izan zuen.

Bigarren denboraldia 2021eko irailaren 6an hasi zen eta nahiz eta audientzia datuek gorantz egin, 2022ko apirilaren 21ean Euskal Telebistak programa bertan behera utzi zuen, betirako.

Formatua 

1982ko abenduaren 31n piztu zen lehenengoz Euskal Telebista eta orduz geroztik 13.600 egun baino gehiago daramatza etengabeko emisioan. 2022an 40 urte beteko ditu eta saio honek ETBren historian izan diren momentu onenak errepasatuko ditu zapping erara.

Era dibertigarri batean, momenturik onenak errepasatuko ditu, gaur egungo perspektibatik begiratuta: ETBren historia, euskal ospetsuen ibilbideak, debutak, famatuen txikitako irudiak, azken lau hamarkadetako kontzertuak, telebistako momenturik gogoangarrienak… 

Gainera ikusleek ere beraien eskaerak egiteko aukera izango dute. Programara ikusi nahi dutena eskatu eta hauek emititu egingo dute.

Denboraldiak

Astelehenetik ostegunera (21:15 - 21:30)

Audientzien eboluzioa hilabetez hilabete

Igandetako bildumak (21:00 - 22:00)

Udako bereziak (22:30 - 23:30)

ETB2ko berezia (21:53 - 23:02)

Atalak eta audientziak

1. denboraldia (2021)

Astelehenetik ostegunera

Igandetako bildumak

2. denboraldia (2021-2022)

Astelehenetik ostegunera

Igandetako bildumak

Udako bereziak (2021)

ETB2ko berezia (2021)

Erreferentziak

Kanpo estekak 
 Webgune ofiziala

ETB1eko saioak